રોડ શોમાં પહેલાં મુખ્યમંત્રી અને તેમની સાથે રાજ્યપાલ તથા તેમનો કાફલો નજરે પડયો હતો, એ પછી વડાપ્રધાન મોદી અને ત્યાર બાદ ટ્રમ્પ તથા તેમનો કાફલો નીકળ્યો હતો, ૨૨ કિલોમીટર ફરતેના રોડ શોમાં ૨૮ રાજ્યોની કલા-સંસ્કૃતિ-નૃત્ય સહિતના સાંસ્કૃતિક કાર્યક્રમો યોજાયા હતા, રોડ શોમાં રસ્તાઓ ઉપર સાંસ્કૃતિ કાર્યક્રમો ચાલતાં હોવાથી શરૂઆતના તબક્કે મહાનુભાવાની ગાડીઓ ધીમે ધીમે આગળ વધતી હતી, જ્યારે ઈન્દિરા સર્કલ અને તેની આસપાસથી કાફલો પુરપાટ ઝડપે રવાના થયો હતો, આ તબક્કે લોકોને ટ્રમ્પની ઝલક જોવા ના મળતાં નિરાશા અનુભવી હતી, રોડ શો એરપોર્ટથી ડફનાળા, રિવરફ્રન્ટ, સુભાષબ્રિજ અને ગાંધીઆશ્રમની મુલાકાત બાદ બીજા તબક્કામાં ફરી રિવરફ્રન્ટ, શાહીબાગ, ડફનાળા, ઈન્દિરા બ્રિજ, ભાટ, કોશ્વર અને ત્યાંથી સીધા મોટેરા કાફલો રવાના થયો હતો.